Z A P I S N I K

                      s 15. sjednice Vijeća Gradske  četvrti Stenjevec
održane 31. kolovoza 2022. s početkom u 18,30 sati

u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.

Evidentiranjem članova na početku sjednice utvrđeno je da je nazočno  17 članova Vijeća. 
NAZOČNI : Slavica Bilić, Tin Dukanović, Natko Felbar, Davorka Horvat,Ivana Kukor, Ivica Marić, Hana Miljanić, Dubravka Rusan, Marijana Nodilo, Karmela Martinjak, Franjo Vrbić, Gabriela Tomazić, Sara Vučić, Ivan Zelenić,  Davor Stanković, Maja Mucko, Goran Furdek

NENAZOČNI: Danijel Perić, Marin Živković
OSTALI NAZOČNI: Kristina Starčević – voditeljica

Predsjednik je pozdravio nazočne i otvorio raspravu o verifikaciji Zapisnika s 14. sjednice Vijeća Gradske četvrti Stenjevec.

Marijana Nodilo zatražila je ispravak Zapisnika. Navela je da je bila na sjednici, a nije navedena u nazočnima. Također nije glasovala za Zapisnik te treba ispraviti i broj glasova o usvajanju Zapisnika.

Konstatira se da je jednoglasno sa 17 glasova „za“  verificiran Zapisnik s 14. sjednice VGČ 
Stenjevec. 

Predsjednik je upoznao nazočne s nadopunom dnevnog reda i otvorio raspravu. 

Nije bilo prijavljenih za raspravu. Predložio je usvajanje dnevnog reda. 

Konstatira se da je jednoglasno sa 17 glasova „za“ usvojen slijedeći: 


DNEVNI RED:
1. Godišnji izvještaj o izvršenju financijskog plana Gradske četvrti Stenjevec za 2021.

2. Plan prioriteta komunalnih aktivnosti Gradske četvrti Stenjevec za 2023.

3. Prijedlog zaključka o razvoju tramvajske mreže unutar GUP-a Grada Zagreba za područje Gradske četvrti Stenjevec

4. Prijedlog zaključka o preuzimanju sportske građevine Malonogometno igralište ¨Malešnica¨, Ulica Saliha Alića

5. Prijedlog zaključka o mogućnosti raspolaganja GIP PIONIR d.o.o., k.č.br. 2800/1, 2801/1 i dr. k.o.Stenjevec, Ulica Antuna Šoljana

6. Prijedlog zaključka o izgradnji Ulice Josipa Lončara od br.5 do potoka Borčec

7. Prijedlog zaključka o postavljanju nadstrešnice na autobusnom stajalištu u Ulici Antuna Šoljana ispred kbr. 10-12

8. Prijedlog zaključka o mogućnosti raspolaganja k.č. 4312/11 i 4313/1 k.o.Vrapče (Skomina Mirjana)

9. Prijedlog zaključka o zakupu zemljišta oznake k.č.br. 1219 k.o. Stenjevec

10. Prijedlog zaključka o korištenju ŠRC Špansko, Ulica S.Batušića 2a za održavanje sportske manifestacije

11. Prometna problematika na području Gradske četvrti Stenjevec
12. Informacije, pitanja i prijedlozi
Točka 1. 
Godišnji izvještaj o izvršenju financijskog plana Gradske četvrti Stenjevec za 2021.

Predsjednik je uvodno obrazložio prijedlog akta. Također je predložio usvajanje Godišnjeg izvještaja. Otvorio je raspravu. … Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je većinom glasova i to sa 13 glasova „za“ i 4 glasa „protiv“ usvojen Godišnji izvještaj o izvršenju financijskog plana Gradske četvrti Stenjevec za 2021. i nalazi se u prilogu Zapisnika. 

Točka 2. 
Plan prioriteta komunalnih aktivnosti Gradske četvrti Stenjevec za 2023.
Predsjednik je otvorio raspravu. 

U raspravi su sudjelovali Maja Mucko, Ivana Kukor, Karmela Martinjak, Ivan Zelenić, Gabriela Tomazić, Franjo Vrbić, Ivica Marić i Goran Furdek.
Predsjednik je zaključio raspravu i stavio prijedlog na glasovanje. 

Konstatira se da je jednoglasno sa 17 glasova „za“ usvojen Plan prioriteta komunalnih aktivnosti Gradske četvrti Stenjevec za 2023.  i nalazi se u prilogu Zapisnika. 
Točka 3.
Prijedlog zaključka o razvoju tramvajske mreže unutar GUP-a Grada Zagreba za područje Gradske četvrti Stenjevec
Predsjednik je uvodno obrazložio prijedlog akta i otvorio raspravu. 

U raspravi su sudjelovali Franjo Vrbić, Kristina Starčević, Ivan Zelenić, Ivana Kukor i Marijana Nodilo. 
Nakon provedene rasprave predsjednik je pročitao prijedlog Zaključka i stavio ga na glasovanje. 

Konstatira se da je većinom glasova i to s 13 glasova „za“ i 4 „Suzdržana“ usvojen slijedeći: 
ZAKLJUČAK

o razvoju tramvajske mreže unutar novog GUP-a Grada Zagreba za područje Gradske četvrti Stenjevec

VGČ Stenjevec traži od Ureda za strategijsko planiranje da prilikom izrade novog GUP-a Grada Zagreba uvaži slijedeće:

- ukoliko će novi GUP zadržati dva postojeća tramvajska koridora koji prolaze kroz područje GČ Stenjevec, tražimo prioritizaciju projektiranja i izgradnje sjevernog koridora koji pretežno prolazi ulicom Ivane Brlić-Mažuranić, dolazi iz pravca GČ Trešnjevka-sjever  Klanječkom ulicom te se dalje nastavlja na Poljski put, ulicom Ivane Brlić Mažuranić do okretišta na području MO Stenjevec-jug

Tramvajski koridor koji prolazi Klanječkom ulicom, Poljskim putem i Ulicom Ivane Brlić Mažuranić, kvalitetno bi povezao sjeverni dio GČ Stenjevec sa središtem Zagreba. Tu povezanost trenutno nije moguće ostvariti autobusima u prihvatljivom vremenu od 30 minuta jer su potrebna presjedanja, a autobusi često gube vrijeme na podvožnjaku Oranice te u prometnim gužvama prema  autobusnom terminalu Črnomerec

Navedeni tramvajski koridor prolazi kroz MO Vrapče-jug u MO Donja Kustošija, prostore neplanske gradnje bez kvalitetnog pristupa javnom prijevozu. 
VGČ Stenjevec smatra da bi tramvajski koridor otvorio mogućnosti urbane revitalizacije tih područja.

Točka 4. 
Prijedlog zaključka o preuzimanju sportske građevine Malonogometno igralište ¨Malešnica¨, Ulica Saliha Alića
Predsjednik je uvodno obrazložio prijedlog Zaključka. Otvorio je raspravu. Nije bilo prijavljenih za raspravu. Stavio je prijedlog na glasovanje. 
Konstatira se da je jednoglasno sa 17 glasova „za“ usvojen slijedeći: 

ZAKLJUČAK

o preuzimanju sportske građevine Malonogometno igralište ¨Malešnica¨, Ulica Saliha Alića
Vijeće Gradske četvrti Stenjevec traži od Gradskog ureda za obrazovanje, sport i mlade preuzimanje sportske građevine Malonogometno igralište ¨Malešnica¨ u nadležnost Gradske četvrti Stenjevec- Mjesnog odbora Malešnica.

Isto se traži nakon rješavanja statusa legalnih i nelegalnih korisnika o kojima se godinama nije vodio nadzor, a koji i dalje koriste prostor igrališta bez kontrole ulaska i izlaska.

Točka 5. 

Prijedlog zaključka o mogućnosti raspolaganja GIP PIONIR d.o.o., k.č.br. 2800/1, 2801/1 i dr. k.o.Stenjevec, Ulica Antuna Šoljana
Predsjednik je uvodno obrazložio prijedlog akta. Otvorio je raspravu. 

U raspravi su sudjelovali Franjo Vrbić, Kristina Starčević, Maja Mucko i Ivan Zelenić. 

Predsjednik je zaključio raspravu i stavio prijedlog na glasovanje. 

Konstatira se da je jednoglasno sa 17 glasova „za“ usvojen slijedeći: 
ZAKLJUČAK
Vijeće Gradske četvrti Stenjevec nije suglasno sa zahtjevom GIP PIONIR-a d.o.o. za raspolaganje česticama k.č.br. 2799/1, 2800/1 te dijelova k.č.br. 2795/6, 2801/1, 2802/1, 2803/1, 2807/1, 2807/2, 2808/1 k.o. Stenjevec, Ulica Antuna Šoljana, odnosno protivi se izgradnji stambene zgrade jer je navedeni prostor preizgrađen te u tom dijelu naselja nedostaje zelenih površina.

Točka 6. 

Prijedlog zaključka o izgradnji Ulice Josipa Lončara od br.5 do potoka Borčec
Predsjednik je uvodno obrazložio prijedlog zaključka. Otvorio je raspravu…Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec suglasno je s time da se nastavi realizacija projekta izgradnje Ulice Josipa Lončara od k.br. 5 do potoka Borčec.

Točka 7. 
Prijedlog zaključka o postavljanju nadstrešnice na autobusnom stajalištu u Ulici Antuna Šoljana ispred kbr. 10-12
Predsjednik je uvodno obrazložio prijedlog zaključka. Otvorio je raspravu. Nije bilo prijavljenih za raspravu. Predsjednik je stavio prijedlog na glasovanje. 
Konstatira se da je jednoglasno sa 17 glasova „za“ usvojen slijedeći: 
ZAKLJUČAK

Vijeće Gradske četvrti Stenjevec podržava traženje Mjesnog odbora Špansko – sjever i traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet postavljanje nadstrešnice na autobusnom stajalištu u Ulici Antuna Šoljana ispred k.br. 10-12.

Točka 8. 

Prijedlog zaključka o mogućnosti raspolaganja k.č. 4312/11 i 4313/1 k.o.Vrapče (Skomina Mirjana)

Predsjednik je uvodno obrazložio prijedlog zaključka. Otvorio je raspravu. 

U raspravi su sudjelovali Gabriela Tomazić, Ivica Marić i Franjo Vrbić. 
Predsjednik je zaključio raspravu i stavio prijedlog na glasovanje. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec nije suglasno sa zahtjevom Mirjane Skomina o mogućnostima raspolaganja k.č. br. 4312/11 i dijela k.č.br. 4313/1 k.o. Vrapče jer kuća treba biti legalizirana isključivo na čestici na kojoj je podnositeljica vlasnica, bez uključene površine koja je u vlasništvu Grada Zagreba.

Točka 9. 

Prijedlog zaključka o zakupu zemljišta oznake k.č.br. 1219 k.o. Stenjevec
Predsjednik je uvodno obrazložio prijedlog zaključka. Otvorio je raspravu. 

U raspravi su sudjelovali Marijana Nodilo i Ivan Zelenić.

Nakon provedene rasprave predsjednik je pročitao prijedlog Zaključka i predložio glasovanje. 

Konstatira se da je jednoglasno sa 17 glasova „za“ usvojen slijedeći: 
ZAKLJUČAK

Vijeće Gradske četvrti Stenjevec nije suglasno sa zahtjevom tvrtke VOPISADA d.o.o. za zakup neizgrađenog građevinskog zemljišta oznake k.č. br. 1219 k.o. Stenjevec za parkirališnu namjenu u površini od 545 m2.

Vijeće Gradske četvrti Stenjevec planira u 2023. godini izradu projektne dokumentacije za izgradnju javnog parka.

Točka 10. 
Prijedlog zaključka o korištenju ŠRC Špansko, Ulica S.Batušića 2a za održavanje sportske manifestacije
Predsjednik je uvodno obrazložio prijedlog Zaključka. Otvorio je raspravu… Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec suglasno je sa zahtjevom Udruge ¨Sport u srcu¨, da se sportsko igralište u Ulici Slavka Batušića 2a (dio k.č.br. 5208/2 i dio k.č.br. 5208/1 k.o. Vrapče) koristi od 31.08. do 04.09. 2022. od 10.00 do 22.30 sati radi obavljanja sportskih aktivnosti.

Vijeće Gradske četvrti Stenjevec traži pridržavanje javnog reda i mira te potrebnih epidemioloških mjera.

Točka 11.

Prometna problematika na području Gradske četvrti Stenjevec
Predsjednik je otvorio raspravu. 

U raspravi su sudjelovali Maja Mucko, Gabriela Tomazić, Ivan Zelenić, Franjo Vrbić, Ivana Kukor i Ivica Marić. 

Predsjednik je zaključio raspravu i stavio prijedlog na glasovanje. 

Konstatira se da su većinom glasova i to sa 14 glasova „za“ i 2 „suzdržana“ (Davor Stanković nije bio u dvorani za vrijeme glasovanja) usvojen slijedeći: 
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet donošenje rješenja o postavljanju novih prepreka  na zapadnom djelu križanja Ulice Vlade Gotovca i Ulice Miroslava Milića kako bi se uveo parkirni red u toj ulici i kako bi se spriječio prolazak automobila preko pješačkog prijelaza. Na toj lokaciji su postojali ZG stupići, ali ih je netko maknuo i tako omogućio parkiranje na pješačkim prijelazima. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet donošenje rješenja o promjeni prometnog toka radi povećanja kapaciteta javnog parkiranja i to u ulicama: Kaljska, Drage Gervaisa od k.br. 17-31 te Ulici Gustava Krkleca od križanja sa Kaljskom do križanja s Ulicom Drage Gervaisa kod kbr. 17.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet donošenje rješenja o postavljanju uzdignute plohe K36 kod pješačkog prijelaza u ulici Drage Gervaisa kod broja 1 i postavljanje prepreka za parkiranje automobila na nogostupu. Taj pješački prijelaz koristi dosta djece na putu prema školi. Kada su auti parkirani na nogostupu , djeca se uopće ne vide da stoje na pješakom prijelazu od parkiranih automobila. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o iscrtavanju parkirnih mjesta sa zapadne strane ulice Alberta Fortisa koja je jednosmjerna kako bi se spriječilo parkiranje na nogostupu i uveo red. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet donošenje rješenja o prenamjeni Stenjevečke ulice od broja 39a-41/3 u jednosmjernu jer ona jednostavno po gabaritima ne može biti dvosmjerna. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet donošenje rješenja o uređenju istočnog parkinga na Trgu Ivana Kukuljevića. Radno tijelo moli nadležne službe za izlazak na teren po dogovoru s predstavnicima MO Špansko -sjever, VGČa Stenjevec i Radnog tijela za promet kako bi mogli na licu mjesta ukazati na problem s parkingom i probati postići dogovor o prenamjeni ulice u jednosmjernu, iscrtavanje parking mjesta i dodavanje novih. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Z A K LJ U Č A K

Vijeće Gradske četvrti Stenjevec  od Gradskog ureda za obnovu, izgradnju, prostorno uređenje, graditeljstvo, komunalne poslove i promet moli izlazak na lokaciju ul. Vida Došena od kbr. 25 do kbr. 35 kako bi ustvrdili opravdanost izgradnje parkirnih mjesta po predloženom načinu.  Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju uzdignute plohe K36 u Medarskoj ulici kod kbr. 22. Tražena uzdignuta ploha postavlja se zbog čestih prelaza pješaka na tom dijelu ulice. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Točka 12.
Informacije, pitanja i prijedlozi

Ivana Kukor postavila je upit vezano uz park Alekse Kokića. U parku već mjesec dana nema struje i trebalo bi ukloniti raslinje. Također je postavila upit o organizaciji proštenja za Blagdan Velike Gospe i to tome što  se promijenilo u organizaciji? 

Predsjednik je naveo da su se odmaknuli štandovi od prozora. Problem koji je ostao je buka. Malo više reda ima.  Zatražit ćemo obrazloženje zašto nisu ispoštovani prijedlozi iz zaključka Vijeća. 
Završeno u  19,30 sati.
Zapisničar:
Kristina Starčević 
Predsjednik
   Vijeća Gradske četvrti Stenjevec

Ivan Zelenić 

